
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 173 

31 Ιουλίου 2001 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

223. Σύσταση Δημοτικού Ιδρύματος με την επωνυμία 

«ΠΡΟΤΥΠΟ ΓΗΡΟΚΟΜΕΙΟ ΠΟΛΥΓΥΡΟΥ» στο 
Δήμο Πολυγύρου Ν. Χαλκιδικής. 1 

224. Ίδρυση Τμημάτων Συνοριακής Φύλαξης και Δίω¬ 
ξης Λαθρομετανάστευσης, αύξηση οργανικών ε¬ 
πί θητεία θέσεων Συνοριακών Φυλάκων και τρο¬ 


ποποίηση διατάξεων των Π.Δ. 177/1999 και 

332/2000. 2 

225. Προαγωγή και μετονομασία Αστυνομικού Σταθ¬ 
μού Παντοκράτορα σε Αστυνομικό Τμήμα Λαγά¬ 
νά . 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 223 
Σύσταση Δημοτικού Ιδρύματος με την επωνυμία «ΠΡΟ¬ 
ΤΥΠΟ ΓΗΡΟΚΟΜΕΙΟ ΠΟΛΥΓΥΡΟΥ» στο Δήμο Πολυ¬ 
γύρου Ν. Χαλκιδικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 190 έως 202 του Π. Δ/τος 
410/95 (ΦΕΚΑ231). 

2. Τις διατάξεις του άρθρου 23 παρ. 1 του Ν. 1558/85 
"Κυβέρνηση και Κυβερνητικά Όργανα" (ΦΕΚΑ 137/85) σε 
συνδυασμό με τις διατάξεις του Π. Δ/τος 373/95 "Συγχώ¬ 
νευση του Υπουργείου Προεδρίας της Κυβέρνησης και Ε¬ 
σωτερικών στο Υπουργείο Εσωτερικών, Δημόσιας Διοίκη¬ 
σης και Αποκέντρωσης και καθορισμό των αρμοδιοτήτων 
του". 

3. Την αριθμ. πρωτ. ΔΙΔΚ/Φ1/2/11187/12.5.2000 (ΦΕΚ 
630 Β/12.5.2000) Κοινή Απόφαση του Πρωθυπουργού και 
της Υπουργού Εσωτερικών, Δημόσιας Διοίκησης και Απο¬ 
κέντρωσης "Ανάθεση αρμοδιοτήτων της Υπουργού Εσω¬ 
τερικών, Δημόσιας Διοίκησης και Αποκέντρωσης στους Υ¬ 
φυπουργούς Εσωτερικών, Δημόσιας Διοίκησης και Απο¬ 
κέντρωσης Λεωνίδα Τζανή και Κωνσταντίνο Κάίσερλή". 


4. Τη με αριθ. 2850/18.4.2000 (ΦΕΚ 76 Α) κοινή απόφα¬ 
ση του Πρωθυπουργού καιτου Υπουργού Υγείας και Πρό¬ 
νοιας "Ανάθεση αρμοδιοτήτων στους Υφυπουργούς Υγεί¬ 
ας και Πρόνοιας Χριστίνα Σπυράκη και Δημήτριο Θάνο". 

5. Τις 166/1999 και 226/99 αποφάσεις του Δημοτικού 
Συμβουλίου Πολυγύρου του Νομού Χαλκιδικής. 

6. Το γεγονός ότι από τις διατάξεις του παρόντος προ- 
καλείται δαπάνη σε βάρος του προϋπολογισμού του Δή¬ 
μου Πολυγύρου ύψους 5.000.000 δρχ. για το τρέχον οι¬ 
κονομικό έτος, για την οποία έχει εγγράφει ανάλογη πί¬ 
στωση στον προϋπολογισμό του Δήμου στον κωδικό 75/ 
151.1η και για κάθε ένα εκ των οικονομικών ετών 2000 - 
2004 η οποία θα καλύπτεται από τις πιστώσεις που θα εγ- 
γράφονται στον ανωτέρω προϋπολογισμό. 

7. Την αριθμ. 473/2000 Γνωμοδότηση του Συμβουλίου 
της Επικράτειας με πρόταση των Υφυπουργών Εσωτερι¬ 
κών, Δημόσιας Διοίκησης και Αποκέντρωσης και Υγείας - 
Πρόνοιας, αποφασίζουμε: 

Άρθρο 1 

Συνιστάται στο Δήμο Πολυγύρου του Νομού Χαλκιδικής 
δημοτικό ίδρυμα με την επωνυμία “ΠΡΟΤΥΠΟ ΓΗΡΟΚΟ¬ 
ΜΕΙΟ ΠΟΛΥΓΥΡΟΥ". 

Άρθρο 2 

Σκοπός 

Σκοπός του ιδρύματος είναι η περίθαλψη σε αυτό ηλι¬ 
κιωμένων ατόμων και των δύο φύλων που έχουν ανάγκη 
προστασίας και ιδρυματικής περίθαλψης και έχουν ηλικία 
πάνω από 60 ετών. Στο Ίδρυμα εισάγονται κατά προτίμη¬ 
ση οι άποροι δημότες του Δήμου Πολυγύρου, οι δωρητές 
και ευεργέτες. 

Άρθρο 3 

Διοίκηση 

Το Ίδρυμα διοικείται από επταμελές Διοικητικό Συμ¬ 
βούλιο και Εκτελεστική Επιτροπή σύμφωνα με τις διατά¬ 
ξεις των άρθρων 190 έως 202 του Π. Δ/τος 410/1995 (ΦΕΚ 
Α 231). 

Το Διοικητικό Συμβούλιο απαρτίζεται από το Δήμαρχο ή 
Αντιδήμαρχο που ορίζει ο Δήμαρχος ως Πρόεδρο και από 
έξι μέλη. 

Τα πέντε από τα παραπάνω μέλη ορίζειτο Δημοτικό Συμ¬ 
βούλιο μεταξύ των οποίων περιλαμβάνονται τρεις δημοτι¬ 
κοί σύμβουλοι και δύο πρόσωπα που έχουν ανάλογη ε- 

παγγελματική δράση ή κοινωνική δράση και ειδικές γνώ¬ 
σεις ανάλογα με το σκοπό του ιδρύματος, το δε ένα μέλος 
ορίζεται από τη συνέλευση των εργαζομένων στο Ίδρυμα. 

Η εκτελεστική επιτροπή είναι τριμελής και αποτελείται 
από τον πρόεδρο ή τον αντιπρόεδρο και δύο μέλη του δι¬ 
οικητικού συμβουλίου. 

Τα τακτικά, καθώς και δύο αναπληρωματικά μέλη της ε¬ 
κτελεστικής επιτροπής εκλέγονται από το διοικητικό συμ¬ 
βούλιο με σχετική πλειοψηφία και η θητεία τους είναι διε¬ 
τής. 

Άρθρο 4 

Παρεχόμενη περίθαλψη. 

Το Ίδρυμα παρέχει στα άτομα που περιθάλπει στέγη, 
διατροφή και ρουχισμό, ιατροφαρμακευτική περίθαλψη, 
εργοθεραπεία, φυσικοθεραπεία και ψυχαγωγία ενώ πα¬ 
ράλληλα φροντίζει για την εισαγωγή όσων έχουν ανάγκη 
σε κατάλληλο νοσηλευτικό Ίδρυμα. 

Άρθρο 5 
Έδρα 

Η επωνυμία του είναι "Πρότυπο Γηροκομείο Πολυγύ¬ 
ρου" και η έδρα του είναι η πόλη του Πολυγύρου. 

Άρθρο 6 
Πόροι 

Πόροι του Ιδρύματος είναι η ετήσια επιχορήγηση του 
Δήμου Πολυγύρου, οιτυχόν επιχορηγήσεις του κράτους, 
οι τυχόν επιχορηγήσεις Ν.Π.Δ.Δ., τα εισοδήματα του Ι¬ 
δρύματος απότηνπεριουσίατου, οιτακτικές καιέκτακτες 
εισφορές, οι δωρεές, οι κληρονομιές, τα κληροδοτήματα, 
τα τροφεία και κάθε άλλη εισφορά προς το Γηροκομείο. 

Άρθρο 7 
Περιουσία 

Περιουσία του ιδρύματος είναι ένα οικόπεδο εκτάσεως 
7067,90 τ.μ. στην περιοχή Άγιος Σπυρίδωνας του Δήμου 
Πολυγύρου και το νεοαναγειρόμενο οίκημα σ’ αυτό συ¬ 
νολικής κάλυψης 2028.10 τ.μ., με αριθμό αδείας 276/99. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης και στον Υφυπουργό Υγείας και Πρόνοιας 
αναθέτουμε την δημοσίευση και εκτέλεση του παρόντος 
διατάγματος. 

Αθήνα, 20 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΓΕΙΑΣ ΚΑΙ ΠΡΟΝΟΙΑΣ 

Κ. ΚΑΪΣΕΡΛΗΣ ΔΗΜ.ΘΑΝΟΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 224 
Ίδρυση Τμημάτων Συνοριακής Φύλαξης και Δίωξης λα¬ 
θρομετανάστευσης, αύξηση οργανικών επί θητεία θέ¬ 
σεων Συνοριακών Φυλάκων και τροποποίηση διατάξε¬ 
ων των Π.Δ. 177/1999 και 332/2000. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 παρ. 2 και2παρ. 3 του Ν. 
2622/1998 "Υπηρεσίες Συνοριακής Φύλαξης - Δήλωση πε¬ 


ριουσιακής κατάστασης αστυνομικών και άλλες διατά¬ 
ξεις" (Α' -138), όπως η παράγραφος 2 του άρθρου 1 αυ¬ 
τού αντικαταστάθηκε με το άρθρο 2 του Ν. 2838/2000 (Α'- 
179) και τροποποιήθηκε με το άρθρο 78 παρ. 1 του Ν. 
2910/2001 (Α' - 91). 

2. Τις διατάξεις του άρθρου 28 παρ. 1 του Ν. 2800/2000 
"Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις" (Α' - 41). 

3. Τις διατάξεις του άρθρου 11 παρ. 1 εδαφ. γ' του Ν. 
1481/1984 "Οργανισμός Υπουργείου Δημόσιας Τάξης" (Α' 
-152), όπωςτο άρθρο αυτό αντικαταστάθηκε με το άρθρο 
1 του Ν. 1590/1986 (Α'-49). 

4. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α' - 137), το οποίο 
προστέθηκε μετο άρθρο 27του Ν. 2081/1992 (Α' -154) και 
αντικαταστάθηκε με το άρθρο 1 του Ν. 2469/1997 (Α' - 38). 

5. Τις διατάξεις του Π.Δ. 82/1993 "Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργεί¬ 
ων Προεδρίας της Κυβέρνησης και Δημόσιας Τάξης" (Α' - 
36). 

6. Την υπ' αριθμ. 1039386/441/Α-0006 από 21.4.2000 α¬ 
πόφαση του Πρωθυπουργού και του Υπουργού Οικονομι¬ 
κών "Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών" (Β' - 571). 

7. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του Κρατικού 
Προϋπολογισμού για το έτος 2001 ύψους 2.050.000.000 
δρχ. ή 6.016.140,87 ΕΥΡΩ περίπου, για καθένα των ετών 
2002, 2003 και 2005 2.700.000.000 δρχ. ή 7.923.679,73 
ΕΥΡΩ περίπου, για το έτος 2004 2.735.000.000 δρχ. ή 
8.026.412,33 ΕΥΡΩ και για το έτος 2006 2.760.000.000 
δρχ. ή 8.099.779,90 ΕΥΡΩ. Η εν λόγω δαπάνη κατάτοτρέ- 
χον οικονομικό έτος θα αντιμετωπισθεί από τις πιστώσεις 
του Κ.Α.Ε. 5184 "Δαπάνες αντιμετώπισης αναγκών εφαρ¬ 
μογής νέων προγραμμάτων και δραστηριοτήτων (για κα¬ 
τανομή)" του εκτελούμενου Π/Υ εξόδων Ε.Φ. 43 -110 "ΕΛ¬ 
ΛΗΝΙΚΗ ΑΣΤΥΝΟΜΙΑ". Οι δαπάνες του έτους 2002 και ε¬ 
πομένων ετών θα προβλέπονται στα αντίστοιχα σχέδια 
Π/Υ εξόδων Ε.Φ. 43-110 "ΕΛΛΗΝΙΚΗ ΑΣΤΥΝΟΜΙΑ". 

8. Την υπ' αριθμ. 394/200/ γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης και του Υφυπουργού Οικονομικών, απο¬ 
φασίζουμε: 

Άρθρο 1. 

Ίδρυση, έδρα, υπαγωγή, τοπική αρμοδιότητα 
Τμημάτων Συνοριακής Φύλαξης και Δίωξης 
Λαθρομετανάστευσης. 

Σε καθεμιά από τις κατωτέρω αναφερόμενες Αστυνομι¬ 
κές Διευθύνσεις ιδρύονται και λειτουργούν από 1.1.2002 
Τμήματα Συνοριακής Φύλαξης και Δίωξης Λαθρομετανά¬ 
στευσης, τα οποία υπάγονται διοικητικά σ' αυτές, ως ε¬ 
ξής: 

1. Αστυνομική Διεύθυνση Χαλκιδικής. 

α. Τμήμα Συνοριακής Φύλαξης και Δίωξης Λαθρομετα¬ 
νάστευσης Τρίγλιας, με έδρα τον οικισμό Νέα Τριγλιά του 
δήμου Τρίγλιας και τοπική αρμοδιότητα εκείνη των δήμων 
Τρίγλιας, Καλλικράτειας, Μουδανιών, Κασσάνδρας και 
Παλλήνης. 

β. Τμήμα Συνοριακής Φύλαξης και Δίωξης Λαθρομετα¬ 
νάστευσης Ορμυλίας, με έδρα τον οικισμό Βατοπεδίου 

του δημοτικού διαμερίσματος Ορμυλίας του ομώνυμου 
δήμου και τοπική αρμοδιότητα εκείνη των δήμων Ορμυ¬ 
λίας, Σιθωνίας, Τορώνης και Πολυγύρου. 

γ. Τμήμα Συνοριακής Φύλαξης και Δίωξης Λαθρομετα¬ 
νάστευσης Παναγίας, με έδρα τον οικισμό Μεγάλη Πανα¬ 
γία του δήμου Παναγίας και τοπική αρμοδιότητα εκείνη 
των δήμων Παναγίας, Ανθεμούντα, Ζερβοχωρίων, Αρναί- 
ας και Σταγίρων - Ακάνθου. 

2. Αστυνομική Διεύθυνση Πιερίας. 

Τμήμα Συνοριακής Φύλαξης και Δίωξης Λαθρομετανά¬ 
στευσης Πιερίας, με έδρα τον οικισμό Λεπτοκαρυά του 
δήμου Ανατολικού Ολύμπου και τοπική αρμοδιότητα ε¬ 
κείνη του νομού Πιερίας. 

3. Αστυνομική Διεύθυνση Λαρίσης. 

α. Τμήμα Συνοριακής Φύλαξης και Δίωξης Λαθρομετα¬ 
νάστευσης Ελασσόνας, με έδρα τον οικισμό Ελασσόνα 
του ομώνυμου δήμου και τοπική αρμοδιότητα εκείνη των 
δήμων, Ελασσόνας, Αντιχασίων, Λιβαδιού, Ολύμπου, Πο¬ 
ταμιάς, Σαρανταπόρου, Τυρνάβου, Αμπελώνος και των 
κοινοτήτων Βερδικούσης και Καρυάς. 

β. Τμήμα Συνοριακής Φύλαξης και Δίωξης Λαθρομετα¬ 
νάστευσης Γόννων, με έδρα τον οικισμό Ιτέα του δήμου 
Γόννων και τοπική αρμοδιότητα εκείνη των δήμων Γιάν- 
νουλη, Λάρισας, Αγιάς, Αρμενίου, Γόννων, Ενιππέα, Ευ- 
ρυμενών, Κάτω Ολύμπου, Κιλελέρ, Κοιλάδας, Κραννώ- 
νος, Λακέρειας, Μακρυχωρίου, Μελιβοίας, Ναρθακίου, 
Νέσσωνος, Νίκαιας, Πλατυκάμπου, Πολυδάμαντα, Φαρ¬ 
σάλων και της κοινότητας Αμπελακίων. 

4. Αστυνομική Διεύθυνση Καρδίτσης. 

Τμήμα Συνοριακής Φύλαξης και Δίωξης Λαθρομετανά¬ 
στευσης Καρδίτσας, με έδρα τον οικισμό Καρδίτσα του ο¬ 
μώνυμου δήμου καιτοπική αρμοδιότητα εκείνη του νομού 
Καρδίτσης. 

Άρθρο 2. 

Αποστολή - Διάρθρωση - Αρμοδιότητες. 

Για τα θέματα που αφορούν τις αρμοδιότητες, τη διάρ¬ 
θρωση και τα καθήκοντα οργάνων των Τμημάτων Συνο¬ 
ριακής Φύλαξης και Δίωξης Λαθρομετανάστευσης, κα¬ 
θώς και τα καθήκοντα των λοιπών οργάνων και τα συναφή 
θέματα εφαρμόζονται οι διατάξεις του άρθρου 3 παρ. 5 
και των άρθρων 4 έως και 14 του Π.Δ. 310/1998 (Α'- 215), 
σε συνδυασμό με τις διατάξεις του άρθρου 1 παρ. 1 του 
Ν. 2622/1998 (Α' -138), όπως αντικαταστάθηκε με το άρ¬ 
θρο 78 παρ. 1 του Ν. 2910/2001 (Α' -91), καθώς καιτου άρ¬ 
θρου 44του Π.Δ. 14/2001 (Α'-12). 

Άρθρο 3. 

Σύσταση θέσεων. 

Οιπροβλεπόμενες από τις ισχύουσες διατάξεις οργανι¬ 
κές επί θητεία θέσεις συνοριακών φυλάκων αυξάνονται 
κατά τετρακόσιες (400). 

Άρθρο 4. 

Τροποποίηση διατάξεων. 

1. Η περίπτωση β' της παραγράφου 5 του άρθρου 2 του 
Π.Δ. 177/1999 (Α' -166), αντικαθίσταται ως εξής: 

"Β. Τμήμα Συνοριακής Φύλαξης Προμαχώνος, με έδρα 
την ομώνυμη κοινότητα και τοπική αρμοδιότητα εκείνη 
του δήμου Σιδηροκάστρου και των κοινοτήτων Προμαχώ¬ 
νος, Αγκίστρου και Αχλαδοχωρίου 11 . 

2. Η παράγραφος 2του άρθρου 2του Π.Δ. 177/1999 (Α' 
-166), όπως τροποποιήθηκε με την παράγραφο 1 του άρ¬ 


θρου 3 του Π.Δ. 332/2000 (Α' - 269), αντικαθίσταται ως ε¬ 
ξής: 

"2. Αστυνομική Διεύθυνση Φλωρίνης. 

Τμήμα Συνοριακής Φύλαξης Κάτω Κλεινών, με έδρα τον 
οικισμό Νέος Καύκασος του δήμου Κάτω Κλεινών και το¬ 
πική αρμοδιότητα εκείνη των δήμων Φλώρινας, Περά¬ 
σματος, Κάτω Κλεινών, Μελίτης, Αμυνταίου, Αετού και 
της κοινότητας Νυμφαίου". 

Άρθρο 5. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 27 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜΙΧΑΛΗΣ ΧΡΥΣΟΧΟΪΔΗΣ 

- ♦ - 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 225 
Προαγωγή και μετονομασία Αστυνομικού Σταθμού Παντο¬ 
κράτορα σε Αστυνομικό Τμήμα Λαγανά. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ.α’ και β’του 
Ν. 1481/1984 "Οργανισμός Υπουργείου Δημόσιας Τάξης 11 
(Α’ -152), όπως αντικαταστάθηκε με άρθρο 1 παρ. 1 του 
Ν. 1590/1986 (Α’ - 49), σε συνδυασμό με τις διατάξεις των 
άρθρων Μπαρ. 7 και28 παρ. 1 του Ν. 2800/2000 (Α’-41). 

2. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α’ - 137), το οποίο 
προστέθηκε με το άρθρο 27 του Ν. 2081/1992 (Α’ - 154) 
και αντικαταστάθηκε με το άρθρο 1 του Ν. 2469/1997 (Α’- 
38). 

3. Τις διατάξεις του Π.Δ. 82/1993 "Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργεί¬ 
ων Προεδρίας της Κυβέρνησης και Δημόσιας Τάξης" (Α’- 
36). 

4. Τις διατάξεις του άρθρου 22 παρ. 3 του Ν. 2362/1995 
"Περί Δημοσίου Λογιστικού, Ελέγχου των Δαπανών του 
Κράτους και άλλες διατάξεις" (Α’ - 247). 

5. Την υπ’ αριθ. 1039386/441/Α 0006/21.4.2000 κοινή α¬ 
πόφαση του Πρωθυπουργού καιτου Υπουργού Οικονομι¬ 
κών "Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών" (Β’ - 571). 

6. Το γεγονός ότι από τις διατάξεις του παρόντος δια¬ 
τάγματος προκαλούνται δαπάνες σε βάρος του Κρατικού 
Προϋπολογισμού ύψους 9.000.000 δραχμών περίπου για 
το έτος 2001 και 4.000.000 δραχμών περίπου για το έτος 
2002 και καθένα των επομένων ετών. Από τις δαπάνες αυ¬ 
τές, εκείνες του έτους 2001 θα αντιμετωπισθούν από τις 
εγγεγραμμένες πιστώσεις των Κ.Α.Ε. 0722, 0824, 0831, 
0832, 0864, 0869, 1111, 1211, 1212, 1231, 1321, 1329, 
1511, 1512, 1693, 1641, 1699, 1711, 1713, 1725 και 1931 

του εκτελούμενου Π/Υ εξόδων Ε.Φ. 43-110 "ΕΛΛΗΝΙΚΗ 
ΑΣΤΥΝΟΜΙΑ", ενώ οι δαπάνες του έτους 2002 και επομέ¬ 
νων ετών θα προβλέπονται στα αντίστοιχα σχέδια Π/Υ ε¬ 
ξόδων Ε.Φ. 43-110 "ΕΛΛΗΝΙΚΗ ΑΣΤΥΝΟΜΙΑ" και θα αντι¬ 
μετωπίζονται από τις πιστώσεις που θα εγκρίνονται για το 
σκοπό αυτό. 

7. Την υπ’ αριθ. 166/2001 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης και του Υφυπουργού Οικονομικών, απο¬ 
φασίζουμε: 

Άρθρο 1. 

Προαγωγή - Μετονομασία Υπηρεσίας. 

Ο Αστυνομικός Σταθμός Παντοκράτορα του Αστυνομι¬ 
κού Τμήματος Ζακύνθου προάγεται και μετονομάζεται σε 
Αστυνομικό Τμήμα Λαγανά, γενικής αρμοδιότητας, και υ¬ 


πάγεται διοικητικά στην Αστυνομική Διεύθυνση Ζακύν¬ 
θου. 

Άρθρο 2. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 20 Ιουνίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜΙΧΑΛΗΣ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




